מיסוי קצבה המשולמת מכוח ביטוח סוציאלי בחו"ל

תושב ישראל, כיום בן 60, חי ועבד כ-18 שנים בהולנד בין השנים 1986-1968. בשנת 1986 הוא חזר ארצה; ומאז - הוא מתגורר כאן  באופן קבע.

אישתו היא אזרחית הולנדית. מאז שהיא עלתה לישראל בשנת 1986 - היא נחשבת לתושבת קבע, והיא עובדת כאן כשכירה.

בתוקף עבודתו של תושב ישראל האמור, בעבר בהולנד, הוא זכאי לתשלום קצבה חודשית בסך של כ-6,000 ש"ח במשוער, שתשולם החל משנת 2002.

שלטונות מס ההכנסה בהולנד פוטרים את הנ"ל ממס, היות שהוא חי בישראל  ומשלם מס בישראל.

השאלות הן:

1. האם הקצבה, שתועבר אל חשבונו בישראל, תהיה חייבת במס בישראל ?

2. אם התשובה חיובית - האם הוא זכאי לפטור חלקי ממס על הקצבה ?

3. האם הקצבה חייבת במס, בישראל ו/או בהולנד, אם היא תופקד בחשבונו הפרטי בהולנד ?

4. מה דין העברות כספים, שיהיו מדי פעם מהחשבון הנ"ל בהולנד אל חשבונו בישראל ובסכומים לא קבועים ?

יניב גבריאל משיב:

ככלל, לפי הוראות "פקודת מס הכנסה (נוסח חדש), התשכ"א-1961" [להלן - "הפקודה"](1) - הכנסה זו יכולה להיחשב להכנסה החייבת מס בישראל, אם "נתקבלה" לראשונה בישראל (ההכנסה הועברה במישרין לחשבון הבנק שלו בישראל).

עם זאת, אם הקצבה משולמת מכוח ביטוח סוציאלי בחוץ לארץ - יחולו עליה אחת מהחלופות דלהלן:

חלופה א':

כאשר לא חלה עם אותה מדינה אמנה למניעת מסי כפל(2) - תקבולי הביטוח הסוציאלי מרשויות אותה המדינה הזרה, שאינם חייבים מס באותה המדינה, יהיו פטורים ממס גם בישראל.

חלופה ב':

כאשר חלה עם אותה מדינה אמנה למניעת מסי כפל, ובה קביעה מפורשת בנושא תקבוליו של ביטוח סוציאלי(3) - יהיה התקבול חייב מס בארצו של התושב בלבד.

חלופה ג':

תשלום מס בישראל - המוגבל בשיעור %25, על ההכנסה ש"נתקבלה" לראשונה בישראל; או תשלום מס בישראל - בשיעור %50, על כלל ההכנסה (בישראל ובחוץ לארץ)(4).

חלופה ד':

אם טרם חלפו 7 שנים מיום שהפך הנישום ל"תושב" - פנייה אל נציב מס הכנסה, בבקשה, לקבלת פטור ממס על ההכנסה ש"נתקבלה" לראשונה בישראל(5).

הפניות המשיב:

(1) סעיף 2 רישה לפקודה; וכן פסקי הדין האלה:  (א) פסק דין עמ"ה 878/65, רזין נגד פקיד השומה [פ"מ נ"ב 107]; (ב) פסק דין עמ"ה 178/68, אבניאל נגד פקיד השומה [פד"א ב' 494].

(2) צו מס הכנסה (פטור ממס על תקבולי ביטוח סוציאלי מחוץ לישראל), התשל"ז-1976

(3) הוראות האמנה למניעת מסי כפל עם הולנד גוברות על הוראות סעיף 196 לפקודה.

(4) צו מס הכנסה (הנחה במס על הכנסות חוץ של תושב ישראל), התשכ"ד-1963.

(5) סעיף 14(ב) לפקודה.

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il